Xavier Lamuela

Francesc Xavier Lamuela Garcia (Barcelone, 1950) al è un linguist catalan e ocitan. Laureât in filologjie romaniche, al è stât professôr ae Universitât di Tolose e cumò al insegne inte Universitât di Girone, in Catalogne. Al à lavorât ancje pe Universitât Autonome di Barcelone, pe Universitât di Lleida e pe Universitât di Manchester.

Tra i siei lavôrs plui impuartants, al à partecipât ae codificazion linguistiche dal ocitan inte Val di Aran e ae creazion dal furlan standard. Al è stât president dal Conselh de la Lenga Occitana e responsabil de comission che e à puartât a une codificazion linguistiche des varietâts feveladis intes Valadis Ocitanis in Italie.

 La standardizazion dal furlan 

Intal 1986, su incaric de Provincie di Udin, Lamuela al à elaborât une grafie complete pal furlan, partint de grafie de Filologjiche; cheste grafie, cun cualchi piçul cambiament, e je stade declarade intal 1996 grafie uficiâl de Regjon Friûl VG.

 Oparis 
 Obra completa de Bernat Metge (edició) (1975) cun Lola Badia
 Teoria de la llengua literària segons Fabra (1984) cun Josep Murgades 
 Català, occità, friülà: llengües subordinades i planificació lingüística (1987)
 Estandardització i establiment de les llengües (1994) 
 El berber (2001)
 Morfologia verbau aranesa (2003) cun V. Barès, J. Suïls i F. Vergès
 El romanès (2005) cun Virgil Ani

Lamuela Garcia, Francesc Xavier